CELEX: 32021D2254
Language: lt
Date: 1638835200000
Title: Europos Centrinio Banko sprendimas (ES) 2021/2254 2021 m. gruodžio 7 d. kuriuo iš dalies keičiamas Sprendimas (ES) 2020/1997 dėl monetų emisijos apimties 2021 metais patvirtinimo (ECB/2021/53)

2021 12 17   
               
               
                  LT
               
               
                  Europos Sąjungos oficialusis leidinys
               
               
                  L 454/17
               
            
         EUROPOS CENTRINIO BANKO SPRENDIMAS (ES) 2021/2254
         2021 m. gruodžio 7 d.
         kuriuo iš dalies keičiamas Sprendimas (ES) 2020/1997 dėl monetų emisijos apimties 2021 metais patvirtinimo
         (ECB/2021/53)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo, ypač į jos 128 straipsnio 2 dalį,
         atsižvelgdama į 2015 m. gruodžio 4 d. Europos Centrinio Banko sprendimą (ES) 2015/2332 dėl eurų monetų emisijos apimties patvirtinimo procedūrų sistemos (ECB/2015/43) (1), ypač į jo 3 straipsnio 7 dalį,
         kadangi:
         
                     (1)
                  
                  
                     nuo 1999 m. sausio 1 d. Europos Centrinis Bankas (ECB) turi išimtinę teisę tvirtinti monetų, kurias gali išleisti valstybės narės, kurių valiuta yra euro, emisijos apimtį;
                  
               
                     (2)
                  
                  
                     remdamasis valstybių narių, kurių valiuta yra euro, ECB pateiktais eurų monetų poreikio 2021 metais vertinimais, Europos Centrinio Banko sprendimu (ES) 2020/1997 (ECB/2020/57) (2) ECB patvirtino bendrą apyvartai skirtų eurų monetų ir kolekcinių (apyvartai neskirtų) eurų monetų emisijos apimtį 2021 metais;
                  
               
                     (3)
                  
                  
                     vadovaujantis Europos Centrinio Banko sprendimo (ES) 2015/2332 (ECB/2015/43) 3 straipsniu, euro zonos valstybė narė turi pranešti ECB, jei panašu, kad faktinis eurų monetų poreikis viršys patvirtintą monetų emisijos apimtį tiems kalendoriniams metams, ir turi pateikti ad hoc patvirtinimo prašymą dėl papildomos monetų emisijos apimties tiems kalendoriniams metams, jeigu tebėra padidėjęs monetų poreikis;
                  
               
                     (4)
                  
                  
                     2021 m. lapkričio 22 d. ECB gavo Banc Ceannais na hÉireann/Central Bank of Ireland Airijos vardu pateiktą prašymą papildoma 10 mln. EUR suma padidinti eurų monetų, kurias Airija gali išleisti 2021 metais, emisijos apimtį nuo 16,3 mln. EUR iki 26,3 mln. EUR, reaguojant į reikšmingai padidėjusį monetų poreikį dėl sumažėjusio įnešamų monetų kiekio 2021 m. lyginant su 2020 m. ir dėl prognozuojamos didesnės nei numatyta paklausos laikotarpiu iki Kalėdų 2021 m.;
                  
               
                     (5)
                  
                  
                     vadovaujantis Sprendimo (ES) 2015/2332 (ECB/2015/43) 3 straipsnio 7 dalimi, tais atvejais, kai ad hoc prašymo keisti nereikia, Vykdomoji valdyba turi priimti atskirą sprendimą dėl ad hoc patvirtinimo prašymo;
                  
               
                     (6)
                  
                  
                     todėl reikėtų atitinkamai iš dalies pakeisti Sprendimą (ES) 2020/1997 (ECB/2020/57),
                  
               PRIĖMĖ ŠĮ SPRENDIMĄ:
         
            1 straipsnis
            Dalinis pakeitimas
            Sprendimo (ES) 2020/1997 (ECB/2020/57) 2 straipsnyje pateikta lentelė iš dalies keičiama taip:
            su Airija susijusi eilutė pakeičiama taip:
            
               
                           „Airija
                        
                        
                           25,8 
                        
                        
                           0,5 
                        
                        
                           26,3 “.
                        
                     
         
         
            2 straipsnis
            Įsigaliojimas
            Šis sprendimas įsigalioja tą dieną, kai apie jį pranešama adresatams.
         
         
            3 straipsnis
            Adresatai
            Šis sprendimas skirtas valstybėms narėms, kurių valiuta yra euro.
         
         
            Priimta Frankfurte prie Maino 2021 m. gruodžio 7 d.
            
               
                  ECB Pirmininkė
               
               Christine LAGARDE
            
         
         
            (1)  OL L 328, 2015 12 12, p. 123 .
         
            (2)  2020 m. lapkričio 24 d. Europos Centrinio Banko sprendimas (ES) 2020/1997 dėl monetų emisijos apimties 2021 metais patvirtinimo (ECB/2020/57) (OL L 410, 2020 12 7, p. 104).